
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	      Bucureşti, 27 martie 2012

      PL-x 37/2012


AVIZ

asupra

proiectului de Lege privind aderarea României la Acordul parţial extins privind itinerariile culturale, instituit prin Rezoluţia CM/Res (2010)53 (adoptată de Comitetul de Miniştri la data de 8 decembrie 2010 la cea de-a 1101-a întâlnire a miniştrilor adjuncţi)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectului de Lege privind aderarea României la Acordul parţial extins privind itinerariile culturale, instituit prin Rezoluţia CM/Res (2010)53 (adoptată de Comitetul de Miniştri la data de 8 decembrie 2010 la cea de-a 1101-a întâlnire a miniştrilor adjuncţi, trimis cu adresa nr. PL-x 37 din 20 martie 2012, înregistrat cu nr.31/172 din 21 martie  2012.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare aderarea României la acordul parţial extins privind itinerariile culturale, instituit prin Rezoluţia nr.53/2010 adoptată la 8 decembrie 2010 de Comitetul Delegaţilor Miniştrilor al Consiliului Europei.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 27 martie 2012.

Membrii Comisiei au examinat propunerea proiectul de lege supus avizării, expunerea de motive, Decretul Preşedintelui României pentru supunerea spre adoptare Parlamentului a aderării României la Acordul parţial extins privind itinerariile culturale, instituit prin Rezoluţia CM/Res (2010)53 (adoptată de Comitetul de Miniştri la data de 8 decembrie 2010 la cea de-a 1101-a întâlnire a miniştrilor adjuncţi), transmis cu adresa nr.CA/262 din 16 martie 2012 şi avizul favorabil, cu observaţii şi propuneri al Consiliului Legislativ, aviz cu nr.25 din 11 ianuarie 2012.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                               PREŞEDINTE,                          
     SECRETAR,

                                 Daniel Buda                                    Gabriel Andronache

Consilier parlamentar,

Rodica Penescu        

